proxectonos/corpus_dominio_legal_administrativo_tmp huggingface dataset:
INICIO DO EXPEDIENTE DE CONCESIÓN ADMINISTRATIVA PARA A EXPLOTACIÓN DA TASCA “MUÍÑO DE DANIEL O FERREIRO”
ADMINISTRACIÓN LOCAL — Municipal — Meaño (Outros documentos, notificacións e informacións públicas, 22/11/2021)

Instruído polos servizos municipais o expediente de concesión administrativa de uso privativo dun ben de dominio público para a explotación da tasca no muíño denominado “Muíño de Daniel Edwin Gabriel Muntean Compadre” en réxime de concorrencia; sométese, ao abeiro do artigo 87.4 do Regulamento de Bens das Entidades Locais, aprobado por Real Decreto 1372/1986, de 13 de xuño, a documentación que integra o proxecto, que servirá de base para a concesión administrativa de referencia, xunto cos Pregos de cláusulas económico-administrativas particulares e de prescricións técnicas, a información pública mediante anuncio publicado no Boletín Oficial da Provincia de Pontevedra, na páxina web e no Taboleiro de Edictos do Concello, durante o prazo de trinta días hábiles, a efectos de reclamacións e suxestións. O devandito expediente estará a disposición dos/as interesados/as no Portal de transparencia habilitado na sede electrónica no enderezo hhttps://concellodemeano.sedeelectronica. gal/transparency do Concello de Meaño. En Meaño, o alcalde Carlos Vieitez Fernández Documento asinado e datado dixitalmente ao marxe
APROBACIÓN INICIAL SUPLEMENTO CRÉDITO
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 19/07/2021)

O Pleno do Concello Cerdedo-Cotobade (Pontevedra) en sesión extraordinaria de data de 13 de xullo de 2021, adoptou o acordo de aprobar inicialmente o expediente de modificación de crédito número 125/2021, na modalidade de suplemento de crédito 1/2021 financiado con Remanente de Tesourería para Gastos Xerais, expediente que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. En Cerdedo-Cotobade (Pontevedra), a 13 de xullo de 2021 O Alcalde Asdo. Jorge Cubela López ( Asinado dixitalmente na data reflectida ao marxe )
CONVOCATORIA DE ASEMBLEA XERAL EXTRAORDINARIA DA COMUNIDADE DE USUARIOS DE CAMPOS
SECCIÓN NON OFICIAL —  — Comunidade de Usuarios de Campos (Outros documentos, notificacións e informacións públicas, 11/01/2021)

A que subscribe, Dona Maria Maura Keltoum Martino Selouane, actuando como presidenta da Comunidade de Usuarios de Campos–Oia, pola presente, convoco o vindeiro día 17 de xaneiro do 2021 no Torreiro da Festa de Torroña as 10:00h en primeira convocatoria e as 10:30h en segunda, unha Asemblea Extraordinaria da comunidade conforme o seguinte Orden do día e aprobación, no su caso, do que proceda:
LISTA DEFINITIVA DE PERSOAS ADMITIDAS E EXCLUÍDAS, DESIGNACIÓN DO TRIBUNAL, DATA DA SÚA CONSTITUCIÓN E DA REALIZACIÓN DO PRIMEIRO EXERCICIO, DO PROCESO SELECTIVO DUNHA PRAZA DE TÉCNICA/O AUXILIAR EN MANTEMENTO, DISCAPACIDADE (CPI2020J)
ADMINISTRACIÓN LOCAL — Provincial — Deputación Provincial (Persoal, oposicións, 23/04/2021)

Unha praza de Técnica/o auxiliar en mantemento, encadrada na escala de Administración especial, subescala técnica, clase auxiliar, reservada a persoas con discapacidade O deputado, en virtude das competencias delegadas da Presidencia en materia de persoal, dita a seguinte No Boletín Oficial da Provincia nº 26, do 9 de febreiro de 2021, publicouse a Resolución Presidencial pola que se fixo pública a relación provisional de persoas aspirantes admitidas e excluídas no proceso de selección dunha praza de Técnica/o auxiliar en mantemento, encadrada na escala de Administración especial, subescala técnica, clase auxiliar, reservada a persoas con discapacidade. De acordo co disposto na base décimo primeira e no artigo 20 do Real decreto 364/95, de 20 de marzo, 1º. Aprobar a relación definitiva de persoas aspirantes admitidas e excluídas ① Acreditación coñecemento da linga galega non achegada 2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio:
ENCOMENDA DE XESTIÓN Á XUNTA DE GALICIA EN MATERIAS DO COVID-19
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 17/03/2021)

Visto que, na sesión ordinaria de Pleno celebrada o 19 de febreiro de 2021 se aprobou “encomendar a realización das seguintes actividades de carácter material ou técnico da competencia de Alcaldía á Vicepresidencia Primeira e Consellería de Presidencia da Xunta de Galicia: *tramitación dos procedementos sancionadores derivados dos incumprimentos das medidas de prevención aprobadas para a loita contra o COVID- 19, cando tal incumprimento sexa subsumible nalgún dos supostos- tipo de infracción en materia de saúde pública no ámbito que alcance a competencia dos concellos”. Publícase o mesmo para o seu xeral coñecemento e en cumprimento dos artigos 11.3. a) da Lei 40/2015, de 1 de outubro, de Réxime Xurídico do Sector Público en concordancia co artigo 8.1. b) da Lei 19/2013, de 9 de decembro, de transparencia, acceso á información pública e bo goberno Contra a presente Resolución, que pon fin á vía administrativa, pode interpor alternativamente recurso de reposición potestativo ante Alcalde de Mondariz deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Alcaldía no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Documento asinado electronicamente.
INFORMACIÓN PÚBLICA ORDENANZA DE VIVENDAS DO PATRIMONIO MUNICIPAIS EN SUPOSTOS DE EMERXENCIA SOCIAL
ADMINISTRACIÓN LOCAL — Municipal — Baiona (Ordenanzas e Regulamentos, 15/04/2021)

De conformidade co previsto no artigo 83 da Lei 39/2015, do 1 de outubro, do Procedemento Administrativo Común das Administracións Públicas, e nos artigos 49 e 70 da Lei 7/85 do 2 de abril, Reguladora das Bases do Réxime Local sométese a información pública e audiencia ós interesados a ORDENANZA REGULADORA DE VIVENDAS DO PATRIMONIO MUNICIPAIS EN SUPOSTOS DE EMERXENCIA SOCIAL, aprobada incialmente por unanimidade en pleno ordinario de 8 de abril de 2021, durante un prazo de 30 días hábiles, a contar desde o día hábil seguinte ao da presente publicación, para a presentación de reclamacións e alegacións. Asina o Sr. Alcalde-Presidente, na data que figura no marxe deste documento asinado electrónicamente.
CONVOCATORIA DE UNHA PRAZA DE TURISMO PARA O PROXECTO DE RECUPERACIÓN DO SECTOR
ADMINISTRACIÓN LOCAL — Municipal — Grove, O (Persoal, oposicións, 23/04/2021)

Convoca 1 praza de auxiliar de turismo funcionario interino/a dentro do proxecto de recuperación do sector turístico do Grove. O prazo de presentación de solicitudes será de 10 días naturais, que comezarán a contar dende o día seguinte ao da publicación deste anuncio no BOPPO, no Rexistro Xeral do Concello. Poden consultarse as bases na web www.concellodogrove.es ou no taboleiro de anuncios do Concello. Documento asinado electrónicamente
LISTA PROVISIONAL DE PERSOAS ADMITIDAS E EXCLUÍDAS DO PROCESO DE SELECCIÓN DE DÚAS PRAZAS DE TÉCNICO AUXILIAR EN CARPINTERÍA CORRESPONDENTE Á CONVOCATORIA DE QUENDA INTERNA (CPI2020J)
ADMINISTRACIÓN LOCAL — Provincial — Deputación Provincial (Persoal, oposicións, 09/02/2021)

EXPEDIENTE: 2020048407 ASUNTO: Lista provisional de persoas admitidas e excluídas do proceso de selección de dúas prazas de técnico auxiliar en carpintería correspondente á convocatoria prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2018, 2019 e 2020, quenda interna (CPI2020J) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeiro da convocatoria publicada no Boletín Oficial da Provincia de Pontevedra (BOPPO) núm.211, 2 de novembro de 2020, correspondente á convocatoria prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2018, 2019 e 2020 (CPI2020J), RESOLVO aprobar a lista provisional de persoas aspirantes admitidas e excluídas no proceso de selección de dúas prazas de Técnica/o auxiliar en carpintería, encadradas na escala de Administración especial, subescala técnica, clase auxiliar, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 10 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Asinado dixitalmente á marxe ① Celga non achegado
CONVOCATORIA PARA ASEMBLEA ORDINARIA AÑO-2021
SECCIÓN NON OFICIAL —  — Comunidade de Usuarios de Auga de Roberdechán Centro (Outros documentos, notificacións e informacións públicas, 18/05/2021)

Convócase aos usuarios da auga á Asemblea Xeral ordinaria que se celebrará no lugar de costume o vindeiro día 13 de xuño domingo, ás 9 horas en 1ª convocatoria, e á saída da misa (12,00 h.) en 2ª. E coa seguinte ORDE DO DÍA: Rebordechán a 9 de maio de 2021.—Presidente, Marcia Cristina Grañe Peperigeanu
APROBACIÓN DEFINITIVA DA MODIFICACIÓN DAS BASES DE EXECUCIÓN DO ORZAMENTO 2021 (BASE Nº 24)
ADMINISTRACIÓN LOCAL — Municipal — Rosal, O (Presupostos e cadros de persoal, 13/07/2021)

Expediente: Modificación das Bases de Execución do Orzamento 2021 (Expte. advo. nº 733/2021) Trámite: Anuncio de aprobación definitiva O Pleno deste Concello, en sesión ordinaria celebrada o día 27/05/2021, aprobou inicialmente o expediente de modificación das Bases de Execución do Orzamento 2021 (Expte. advo. Nº 733/2021), no que resultaba modificada a base nº 24, co texto íntegro que se publica polo mesmo medio que a norma modificada, no portal de transparencia do Concello. Durante o período de exposición ao público (BOPPO nº 108 de 09/06/2021) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. No Rosal, A ALCALDESA Ánxela Fernández Callís Documento asinado electronicamente á marxe.
APROBACIÓN INICIAL ORDENANZA E REGULAMENTO DO CICLO DA AUGA DO POLÍGONO INDUSTRIAL DE OUTEDA-CURRO
ADMINISTRACIÓN LOCAL — Municipal — Barro (Ordenanzas e Regulamentos, 18/02/2021)

O Pleno do Concello de Barro, en sesión celebrada o día 25 de novembro de 2020, acordou a aprobación inicial do Regulamento do Servizo e a Ordenanza da prestación patrimonial de carácter público non tributario dos servizos do ciclo integral da auga no Polígono Industrial de Outeda–Curro. En cumprimento da lexislación,(art.49 da Lei 7/85 de 2 de abril, Reguladora das Bases de Rexime Local) sométese o expediente e o texto do Regulamento e a Ordenanza a información pública polo prazo de trinta días a efectos de reclamacións, suxestións ou aportacións a contar desde o día seguinte da inserción deste anuncio no Boletín Oficial da Provincia. Se transcorrido o devandito prazo non se presenta alegacións, considerarase aprobado definitivamente o Regulamento e a Ordenanza. Así mesmo, estará a disposición dos interesados na sede electrónica deste Concello dirección https://barro.sedelectronica. gal/transparency/. O Alcalde. Xosé manuel fernandez abraldes DOCUMENTO ASINADO ELECTRONICAMENTE
PREZOS PÚBLICOS DOS CENTROS MUNICIPAIS MARZO 2021
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 04/05/2021)

Por Decreto de Alcaldía, núm.2021-0887, do 15 de Abril do 2021; aprobáronse as liquidacións de cotas aos usuarios correspondentes ao mes de Marzo do 2021 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Escola de Musica municipal, Conservatorio Municipal Aula Matinal” por un importe de 35.816,16 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Petelos Tameiga (Outros documentos, notificacións e informacións públicas, 01/10/2021)

O que subscribe, Don Hryhoriy Vintilescu Gherghe, DNI 3*******F, actuando como Presidente da Comunidade de Usuarios de Petelos – Tameiga, pola presente convoco o vindeiro día 24 de outubro de 2021, no local da Asociación de Veciños de Petelos, nº2, ás 9:30h en primeira convocatoria e ás 10:00h en segunda, a Asemblea Xeral Ordinaria da Comunidade de Usuarios de Petelos- Tameiga, conforme o seguinte Orden do día e aprobación, no seu caso, do que proceda: 10. Rogos e preguntas. O Presidente da Comunidad, Carlota Cristina Tul Zhdanova, a 22 de setembro de 2021.
CONVOCATORIA DE ASEMBLEA EXTRAORDINARIA
SECCIÓN NON OFICIAL —  — Comunidad de Montes de Buchabade (Outros documentos, notificacións e informacións públicas, 15/04/2021)

LUGAR: Campo da Festa DATA: Sábado 24 de abril de 2021 HORA: 1.- Informe do Presidente 2.- Autorización para ceder o uso e explotación do monte a empresa TIRAVENTOS S. L. para instalación de torretas, a cambio dunha compensación económica. O rexeitamente da mesma conlevaría a expropiación forzosa dos terreos debido a natureza pública da mesma. Dada a importancia dos temas a tratar rogamos a máxima presenza posible para cumprir tódolos requisitos legais obrigatorios, e sendo dereito e deber, faise vital a asistencia de todos os usuarios. Asinado: Miguel Ángel Calviño Pérez En Buchabade, a 9 de abril de 2021.
APROBACIÓN DAS CORRECCIÓNS DE ERROS NO CADRO DE PERSOAL DO ORZAMENTO DE 2021
ADMINISTRACIÓN LOCAL — Municipal — Ponteareas (Presupostos e cadros de persoal, 07/09/2021)

Faise público que a Corporación municipal en sesión plenaria levada a cabo o día 27 de xullo de 2021 acordou aprobar as correccións de erros sinaladas no informe emitido o 7 de xullo de 2021 polo responsable do departamento de RRHH, quedando aprobado o cadro de persoal como se indica a continuación, onde xa se atopan corrixidas tanto as diferenzas co acordado no Pleno, como os erros na publicación no BOP do 05 de xaneiro do 2021 do cadro de persoal que acompaña os orzamentos do 2021:
ACORDO DO PLENO DO CONCELLO DE MONDARIZ BALNEARIO POLO QUE SE APROBA PROVISIONALMENTE A SUPRESIÓN DO REXISTRO MUNICIPAL DE UNIÓNS DE FEITO.
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 22/04/2021)

O Pleno deste Concello, en sesión ordinaria celebrada o día 25 de febrero de 2021, adoptou o seguinte acordo: PRIMEIRO. Incoar expediente de supresión do Rexistro Municipal de Unións de Feito do Concello de Mondariz Balneario, creado no ano 2001 e deixar sen efecto a súa normativa reguladora para novas inscricións, aprobada por Resolución de Alcaldía de data 9 de marzo de 2005. SEGUNDO. Proceder á apertura dun trámite de información pública polo prazo de 20 días hábiles para o trámite de información pública, durante o cal calquera persoa poderá comparecer e achegar as alegacións que estime oportunas ao expediente conforme o artigo 83 da Lei 39/2015, do 1 de outubro, de procedemento administrativo común. TERCEIRO. No caso de que non se presenten reclamacións ou suxestións durante o período de información pública, entenderase aprobado definitivamente este acordo de supresión do Rexistro Municipal de Unións de Feito. De presentarse reclamacións ou suxestións, deberán ser resoltas polo Pleno, o cal deberá pronunciarse así mesmo sobre a aprobación definitiva.
EXPOSICIÓN DOS ESTATUTOS DA COMUNIDADE
SECCIÓN NON OFICIAL —  — Comunidad de Usuarios de Boente (Outros documentos, notificacións e informacións públicas, 16/08/2021)

Daisy Maria Jesus Carmen Puigcercos Calcena, NIF XXXXXXXXX, veciño de Boente, domiciliado en Lg Boente 30 – Gargamala – Mondariz, actuando como Presidente da Comunidade de Usuarios de auga de Boente, comunico a tódolos partícipes da Comunidade, que as Ordenanzas e Regulamentos da Comunidade estarán expostos ó público na casa do concello de Mondariz, durante o prazo de trinta (30) días, a contar da publicación da presente nota-anuncio no Boletín Oficial da provincia, para que podan ser examinadas e prestar as alegacións que estimen oportunas. Mondariz, 30 de xullo de 2021 Asdo. Manuel Fernández Garrido
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 04/03/2021)

Por decreto da alcaldía de data 26.02.2021 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, Cerdedo-Cotobade. (Asinado dixitalmente á marxe). O alcalde – Jorge Cubela López. Documento asinado dixitalmente á marxe.
APROBACIÓN INICIAL ORDENANZA BIOTRITURADORAS
ADMINISTRACIÓN LOCAL — Municipal — Tomiño (Ordenanzas e Regulamentos, 17/03/2021)

O Pleno do Concello de Tomiño, en sesión celebrada o 8 de MARZO de 2021, adoptou os seguintes acordos: O que se fai público a efectos de reclamacións polo prazo de 30 días contados a partires da súa publicación no Boletín Oficial da Provincia. De non presentarse as mesmas entenderase definitivamente aprobadas. A Alcaldesa – Asdo. Sandra González Álvarez Documento asinado electrónicamente.
DH. W36.76462. JOSÉ TOURIÑO SOUTO, SOLICITUDE DE AUTORIZACIÓN DE OBRAS NO LUGAR DE CANAI, PARROQUIA DE PERDECANAI (SANTA MARÍA), CONCELLO DE BARRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 16/09/2021)

As obras solicitadas consisten na construcción de vivenda unifamiliar e muros de contención, na parcela catastral 36002A321100620000BS; a unha distancia mínima de 12,00 metros dun rego sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 13 de abril de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
APERTURA DE PRAZO DE PRESENTACIÓN DE INSTANCIAS PARA PROCESO SELECTIVO BRIGADA DE INCENDIOS 2021
ADMINISTRACIÓN LOCAL — Municipal — Cerdedo–Cotobade (Persoal, oposicións, 06/07/2021)

Con datas 1 e 2 de xullo de 2021, aprobáronse as bases para a contratación de persoal laboral temporal como brigadistas de prevención, vixiancia e defensa contra incendios forestais e condutores de motobomba respectivamente. Seleccionarase o seguinte persoal: 2 xefes de brigada, 2 peóns-conductores, 6 peóns de brigada e 3 condutores de motobomba. Duración: 3 meses. Xornada: Completa As solicitudes presentaranse no rexistro xeral do concello ou a través da sede electrónica do concello: http://concellodecerdedocotobade.sedelectronica. gal/info.0, no prazo de 10 días naturais a contar a partir do seguinte á publicación deste anuncio no Boletín Oficial de Pontevedra. Cerdedo-Cotobade (Asinado dixialmente á marxe) O Alcalde Jorge Cubela López
APROBACIÓN INICIAL DO REGULAMENTO ORGÁNICO MUNICIPAL
ADMINISTRACIÓN LOCAL — Municipal — Gondomar (Ordenanzas e Regulamentos, 21/06/2021)

O Pleno da Corporación Municipal de Gondomar, en sesión ordinaria que tivo lugar o 3 de xuño de 2021, acordou aprobar inicialmente o REGULAMENTO ORGÁNICO MUNICIPAL. O expediente sométese á información pública e audiencia dos interesados polo prazo de trinta (30) días hábiles a contar dende o día seguinte á publicación deste anuncio no BOP, durante o cal poderán presentarse suxestións e reclamacións. O expediente poderá examinarse na Sede Electrónica do Concello de Gondomar (https://concellodegondomar.sedelectronica. gal/transparency/f47a31c3-1681-405d-b9bc-c75edc3a872f/) ou no Departamento de Secretaría con enderezo na Casa da Concello, Praza Dr. Latino Salgueiro, s/n, Gondomar. No caso de que non se presenten reclamacións ou suxestións durante o período de información pública, entenderase aprobado definitivamente este Regulamento. De presentarse reclamacións ou suxestións, deberán ser resoltas polo Pleno, o cal deberá pronunciarse así mesmo sobre a aprobación definitiva. Lotte Benedit Lisedas
EXPOSICIÓN AO PÚBLICO DO PROXECTO DE OBRAS DE MELLORA DO SISTEMA DE SANEAMENTO
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 28/12/2021)

Con data 23 de novembro de 2021 a entidade pública empresarial Augas de Galicia adscrita á Consellería de Infraestruturas e Mobilidade da Xunta de Galicia e o concello de Vilanova de Arousa asinaron un Convenio de colaboración para a a execución da actuación “mellora do sistema de saneamento no concello de Vilanova de Arousa (Pontevedra)”, cofinanciada pola Unión Europea a través do Fondo Europeo de Desenvolvemento Rexional (FEDER) nun 80%, no marco do programa operativo FEDER GALICIA 2014-2020. A cláusula 3.1. do dito Convenio dispón que o Concello de Vilanova de Arousa obrígase a someter o proxectos da obra de “Mellora do sistema de saneamento no concello de Vilanova de Arousa” a información pública, mediante publicación no Boletín Oficial da Provincia, por un prazo non inferior a 20 días hábiles, e A emitir unha certificación acreditativa de telo sometido a este trámite. Téndose recibido en neste concello o dito proxecto de obra, sométese a información publica por un prazo de vinte (20) días hábiles a contar desde o seguinte ao da publicación do presente anuncio no Boletín Oficial da Provincia de Pontevedra, coa finalidade de que os interesados poidan presentar as alegacións que estimen pertinentes que, de se-lo caso, serán informadas polo concello e remitidas para a súa resolución á entidade pública empresarial Augas de Galicia. Vilanova de Arousa a 21 de decembro de 2021 O ALCALDE Asdo: Gonzalo Durán Hermida
EXP.22/2021. RESOLUCIÓN DA ALCALDÍA – PRESIDENCIA POLA QUE SE APROBA INICIALMENTE A RELACIÓN DOS PROPIETARIOS E TITULARES DE DEREITOS AFECTADOS POR PROCEDEMENTO DE EXPROPIACIÓN
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 29/10/2021)

Por este Concello de Sanxenxo aprobouse inicialmente a relación dos propietarios e titulares dos dereitos afectados pola expropiación por procedemento de urxencia dos seguintes bens: Finca expropiada nº 1 Parte da finca con referencia catastral 5362411NG195650001TE Superficie afectada: 114 m2 Bens afectados: parra de viña, con postes de granito e viguetas de ferro e formigón Valoración: Cuxa ocupación se considera necesaria aos efectos de executar as obras de ampliación e mellora do sistema viario no lugar de Vinquiño–Contumil. En cumprimento dos artigos 18 da Lei de 16 de decembro de 1954, de Expropiación Forzosa, e 17 do Regulamento da Lei de Expropiación Forzosa, aprobado por Decreto de 26 de abril de 1957, convócase por prazo de quince días trámite de información pública, a fin de que quen se estimen interesados no procedemento poidan presentar cantos datos puidesen permitir a rectificación de erros padecidos na relación que se fai pública e presentar, no seu caso, alegacións sobre a procedencia da ocupación ou disposición daqueles. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello http://concellodesanxenxo.sedelectronica. gal O presente anuncio servirá de notificación aos interesados, no caso de que non poda efectuarse a notificación persoal do outorgamento do trámite de audiencia.
MODIFICACIÓN INVENTARIO MUNICIPAL DO CAMIÑO DE AMEIXEIRA-RIPOTE
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 31/03/2021)

O pleno da Corporación, en sesión desenvolvida o día 07.12.2020, adoptou o seguinte acordo: Primeiro: Proceder á modificación do Inventario de Bens Municipais do camiño denominado “Camiño de Ameixeira-Ripote” situado en Ripote_Picoto, parroquia de Gondomar, do xeito indicado no plano e na ficha elaborada pola arquitecta municipal. Segundo.- Darlle traslado do presente acordo a cantos interesados houbese no procedemento. Terceiro.- Publicar o presente acordo no BOP e na sede electrónica cos recursos que procedan, a efectos de coñecemento xeral. Este acordo exponse ao público estando o correspondente expediente administrativo a disposición dos interesados no Departamento de Urbanismo. O acordo transcrito é definitivio en vía administrativa e contra o mesmo pode interponer, potestativamente, RECURSO DE REPOSICIÓN ante o órgano que o ditou no prazo DUM MES, ou ben RECURSO CONTENCIOS ADMINISTRATIVO perante o Xulgado do Contencioso-Administrativo de Vigo no prazo de DOUS MESES contados dende o día seguinte hábiel o desta publicación. Gondomar, 23.03.2021 A concelleira delegada de Urbanismo Iria Lamas Salgueiro Por delegación de sinatura por Resolución da Alcaldía do día 05.07.2019 (Documento asinado dixitalmente á marxe)
LISTA PROVISIONAL DE PERSOAS ADMITIDAS E EXCLUÍDAS DO PROCESO SELECTIVO DUNHA PRAZA DE TÉCNICO/A INFORMÁTICO/A CORRESPONDENTE Á CONVOCATORIA PLAN DE ESTABILIZACIÓN DE EMPREGO TEMPORAL(CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 21/07/2021)

Expediente: 2021016125 Asunto: Lista provisional de persoas admitidas e excluidas do proceso selectivo dunhapraza de Técnico/a informático/a correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) Trámite: Aprobación da lista provisional
PUBLICACIÓN PROVISIONAL ORDENANZA FISCAL RECOLLIDA DE LIXO
ADMINISTRACIÓN LOCAL — Municipal — Baiona (Ordenanzas e Regulamentos, 18/03/2021)

O Pleno, en sesión do 4 de marzo de 2021, aprobou provisionalmente a modificación da Ordenanza Fiscal Reguladora da taxa por recollida de residuos sólidos urbanos. De conformidade co disposto no artigo 17.2 do Texto Refundido da Lei Reguladora de Facendas Locais, Real Decreto Lexislativo 2/2004, de 5 de marzo, sométese o expediente a información pública, a efectos de que os interesados poidan examinalo e presentar as reclamacións que estimen oportunas, dentro do prazo de 30 días hábiles seguintes, contados a partir do seguinte ao da derradeira publicación do anuncio no BOP de Pontevedra ou no diario ao que se refire o artigo 17.2 do Real Decreto Lexislativo 2/2004. De non presentarse reclamación durante o período de exposición, de conformidade co establecido no artigo 17.3 do Texto Refundido da Lei Reguladora de Facendas Locais, entenderase definitivamente adoptado o acordo provisional. O alcalde – Carlos Gómez Prado, Documento asinado telemáticamente ao marxe.
PAGAMENTO DO MUTUO ACORDO, LÍMITE ATA O MUTUO ACORDO E DOS XUSTOS PREZOS DE XURADO PARA AS OBRAS DE PROXECTO DE CONSTRUCIÓN DE OBRA DE CONVERSIÓN EN AUTOVÍA NO CONCELLO DE MOAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 20/04/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do límite ata o mutuo acordo e dos xustos prezos de xurado dos bens e dereitos afectados polas obras “Proxecto de construción da obra de conversión en autovía do corredor CG-4.1 do Morrazo. Subtreito III PQ 7+300 ao 11+150” (clave: PO/12/070.01.3)”, no concello de Moaña O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dez días (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (rúa Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica.—O xefe do Servizo, Yossra Neamti De Garay.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 1/2021
ADMINISTRACIÓN LOCAL — Provincial — Deputación Provincial (Presupostos e cadros de persoal, 17/03/2021)

O Pleno da Deputación Provincial de Pontevedra na sesión extraordinaria que tivo lugar o día 12 de febreiro de 2021, aprobou inicialmente o expediente de modificación de créditos número 1/2021. Este expediente incluía suplementos de créditos (SUP.01/2021) por importe de 1.644.969,42 euros, financiándose na súa totalidade con remanente de tesourería para gastos xerais. De conformidade co disposto nos artigos 169 e 177.2 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación Provincial de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación Provincial de Pontevedra presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 1/2021 da Deputación de Pontevedra. Contra este acordo de aprobación definitiva do expediente de modificación de créditos número 1/2021 da Deputación Provincial de Pontevedra, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O deputado delegado (Delegación efectuada por R. P. nº 2019012988 de data 15-07-2019), Silvana Andrea Bruno Luis Fachado Znagui.—O Secretario, Carlos Cuadrado Romay. Asinado dixitalmente á marxe.
DELEGACIÓN DA ALCALDÍA NO TTE. DE ALCALDE CONSTANTINO CORDAL DO 4 AO 11 DE SETEMBRO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 07/10/2021)

Tendo que ausentarme da localidade entre os días 4 e 11 de setembro, ambos inclusive, sustituirame durante a miña ausencia, actuando como Alcalde accidental, o Eira Burjales Boussaboun. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente RESOLVO: 1º.—Nomear Alcalde accidental ao Eira Burjales Boussaboun, entre os días 4 e 11 de setembro, ambos inclusive, que desempeñará as funcións da Alcaldía nesas datas.2º.—Dar conta do presente decreto ao interesado, aos Xefes de Servizo do Concello de Cambados e aos Portavoces dos grupos municipais do P. P., do B. N. G. e de Cambados Pode, para o seu coñecemento e ós oportunos efectos, e ordear a súa publicacion no B. O. P. Documento asinado electrónicamente.
INICIO DO PROCEDEMENTO DE MODIFICACIÓN DO INVENTARIO DE BENS MUNICIPAIS DO CAMIÑO DENOMINADO "CAMIÑO 134" EN CARRASQUEDO DE ARRIBA, PARROQUIA DE VILAZA
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 05/11/2021)

De conformidade co establecido polos artigos 56 e seguintes do Regulamento de bens das entidades locais e do establecido polos artigos 50 e seguintes da Lei de patrimonio das AAPP, sométese a información pública dun mes o expediente número 492/2020, relativo ao asunto indicado no encabezamento, para que aquelas persoas interesadas poidan presentar cantas alegacións, documentos ou xustificacións estimen pertinentes en relación a dito asunto. Gondomar, 28 de outubro de 2020 A concelleira de Urbanismo, Patrimonio, Vivenda e Contratación Pública Iria Lamas Salgueiro Por delegación de sinatura por Resolución da Alcaldía do día 05.07.2019 (BOP núm.161 do 23.08.2019)
PROCEDEMENTO ORDE DE EXECUCIÓN (EXP.1115 / 2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 06/10/2021)

Anuncio de notificación de 20 de Setembro de 2021 de procedemento Orde de Execución (Exp.1115 / 2020) relativo á Xestión da Biomasa De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1115 / 2020). Interesado: XXXXXXXXX. Ref. Catastral: 36043A036010590000JQ (Polígono 36 – Parcela 1059). Plazo: 15 días naturais. Ponte Caldelas, 20 de Setembro de 2021.—Alcalde-Presidente do Concello de Ponte Caldelas, Erling Fernandez Bastida Hafez.
APROBACIÓN DEFINITIVA PRESUPUESTO 2021 (2398/2020)
ADMINISTRACIÓN LOCAL — Municipal — Baiona (Presupostos e cadros de persoal, 05/01/2021)

En sesión plenaria do 26 de novembro de 202 aprobouse inicialmente o Orzamento Xeral do Concello de Baiona para o ano 2021, por importe de 9.954.498,23 €. Con data 3 de decembro publicase ou devandito acordou non B. O. P. nº 234. Durante ou prazo de exposición pública, non presentáronse reclamacións, polo que o acordo inicial elevase a definitivo, de conformidade co previsto non artigo 169.1 do Texto Refundido da Lei Reguladora das Facendas Locais, sendo o texto do mesmo o seguinte: Primeiro.- Segundo dispón o artigo 169.3 do RDL citado, publícase o resumo por capítulos, co seguinte detalle: Segundo.- Aprobar as bases de execución do orzamento, así como os investimentos recollidos no capítulo 6 do estado de gastos, e anexo de investimentos. Terceiro.- Aprobar o cadro de persoal relativo ao persoal funcionario, laboral e eventual, así como o anexo de persoal Cuarto.- Aprobar as retribucións por dedicación exclusiva do Alcalde 45.010€ distribuida en catorce pagas mensuais. Contra este acordo, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O Alcalde. Abril Maria Regalado Marinica Baiona, na data que figura no marxe deste documento, asinado dixitalmente
COBRANZA SAF OUTUBRO 2021
ADMINISTRACIÓN LOCAL — Municipal — Cambados (Recadación, 22/12/2021)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF OUTUBRO 2021 o seguinte: Durante o prazo comprendido entre 3 de Xaneiro de 2022 ata o 7 de Marzo de 2022, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de xaneiro de 2022. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN, EXPOSICIÓN AO PÚBLICO E COBRANZA PADRÓN TAXA MERCADO XUÑO 2021
ADMINISTRACIÓN LOCAL — Municipal — Cangas (Recadación, 08/06/2021)

A ALCALDÍA-PRESIDENCIA, mediante Resolución de data 31 de maio de 2021, RESOLVEU PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de XUÑO de 2021, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 1 de xuño e 2 de agosto de 2021. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
APROBACIÓN INICIAL TRANSFERENCIA DE CRÉDITO (modificación de crédito nº 327/2021)
ADMINISTRACIÓN LOCAL — Municipal — Agolada (Presupostos e cadros de persoal, 30/07/2021)

Aprobado polo Pleno desta Corporación, en sesión de 18 de xuño de 2021 o expediente de modificación de créditos nº 327/2021 MC7/2021 TC3, baixo a modalidade de transferencia de créditos entre aplicacións orzamentarias de distinta área de gasto dentro do vixente orzamento municipal, por importe de 16.093,48 euros e dando cumprimento ao establecido nos artigos 169 e 177 do Texto Refundido da Lei Reguladora das Facendas Locais, Real Decreto Lexislativo 2/2004, exponse ao público, polo prazo de quince días hábiles a fin de que durante o mesmo, que empezará a contar desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes. Agolada, 6 de xullo de 2021 O Alcalde Asdo. Luis Calvo Miguélez (DOCUMENTO ASINADO DIXITALMENTE Á MARXE)
APROBACIÓN DEFINITIVA EXPEDIENTE DE MODIFICACIÓN DE CRÉDITO Nº 17-2021
ADMINISTRACIÓN LOCAL — Municipal — Vilaboa (Presupostos e cadros de persoal, 24/09/2021)

O Pleno do Concello de Vilaboa, en sesión ordinaria celebrada o día 30/07/2021, acordou a aprobación inicial do expediente de modificación de crédito nº 17-2021- SC 02-2021 na modalidade de suplemento de crédito, financiado con remanente líquido de tesouraría para gastos xerais. Publicado o preceptivo anuncio no Boletín Oficial da Provincia, número 162, de data 24 de agosto de 2021 e transcorrido o prazo de exposición ao público, sen que se presentasen reclamacións, e de acordo co estipulado no artigo 169.3 do Real Decreto lexislativo 2/2004, do 5 de marzo, procédese a súa publicación definitiva: Contra este Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso- administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. O alcalde — César Poza González.